Priit Rooden

Priit Rooden (sündinud 9. juulil 1975) on eesti alpinist. Ta on tehnilise alpinismi, kaljuronimise ja jääronimise viljeleja, kes on tunnistatud korduvalt Alpiklubi Firn hooaja parimaks. Ta astus Alpiklubi Firn liikmeks 2001. aastal ning on olnud aastatel 2003–2005 ja 2006–2010 selle klubi president. Ta on lõpetanud 1993. aastal Kohtla-Järve 1. Keskkooli. 2002. aastal ronis ta Penniini Alpides, tõustes seal mitme mäe tippu, sealhulgas Matterhorni ja Dufourspitze'i tippu ning sooritas traaversi Schwarzhornilt üle Ludwigshöhe Parrotile. Teist korda käis ta Alpides 2005. aastal, seekord oli sihiks võetud Berni Alpides Eigeri lähedale jäävad neljatuhandelised Jungfrau ja Mönch. 2003. aastal reisis ta Kaukasuses, baaslaagrina kasutas ta Ullu-Tau alpilaagrit. Ronis mitme mäe tippu, sealhulgas neljatuhandelise Tju-Tju läänetippu. 2006. aastal käis ta kõrgmägedes. Ekspeditsioonil Pamiiri üritas ta koos kaaslastega tõusta kahele lähestikku asuvale seitsmetuhandelisele, ühele neist (Korženevskajale) osutus tipputõus edukaks. 2007. aastal külastas ta Svanethis Zeskho alpilaagrit ja tegi selle lähipiirkonnas mitu edukat tipputõusu kolme-neljatuhandelistele mäetippudele. 2012. aastal võttis ta osa Andres Hiiemäe juhtimisel toimunud Eesti mägiekspeditsioonist Kesk-Pamiiri eesmärgiga vallutada uuesti Tartu ülikool 350 (6250 m) tipp. Ekspeditsiooni 18. päeval jõuti lõpuks eesmärgiks olnud mäe jalamile, 5669 m kõrgusele. Tipp vallutati kahe järgmise päevaga. 31. juulil 2012 tõusis ta koos 9 kaaslasega tippu. Laskumisel, 4900 meetri kõrgusel, juhtus temaga õnnetus ning ta murdis jalaluu. Päästeoperatsioon kulges rahuldavalt. Kaks ja pool päeva tassiti kannatanut mäest alla. Alguses liustikul lõhede vahel laveerides, seejärel pikkadel, järskudel rusunõlvadel üles-alla, kuni kaaslased toimetasid ta kopterile sobivasse paika ligi 4200 m kõrgusel, et kannatanu peale võtta. 2002 – Cristallino d'Ampezzo (3008), marsruut via ferrata C 2002 – Tofana di Rozes (3225 m), marsruut via ferrata E 2002 – Vincent Pyramid (4215 m), 1B raskuskategooria 2002 – traavers Schwarzhorn (4321 m) – Ludwigshöhe (4341 m) – Parrotspitze (4432 m) 2002 – Zumsteinspitze (4563 m), 1B 2002 – Dufourspitze (4634 m), 3B 2002 – Matterhorn (4477 m), mööda Lioni harja, 4B 2003 – Kojavgan (3879 m), 3A 2003 – Tju-Tju 2. läänetipp (4420 m), 3B 2005 – Jungfrau (4158 m), tavarada, 2b-3a 2005 – Mönchi kagu hari (4099 m), tavarada, PD/2a 2007 – Marjanišvili (3850 m), 2B 2007 – Zeskho (4050 m), 3A 2007 – Šavi Utsnobi (4100 m), 4A 2006 – Korženevskaja (7105 m), klassikaline marsruut lõunast, 5A raskuskategooria 2006 – Ismoili Somoni mäetipp, tõusis mäe nõlval 7000 m kõrgusele 2012 – Tartu ülikool 350 (6250 m) 2002 – Firni hooaja parim tehnilises alpinismis 2003 – Firni hooaja parim tehnilises alpinismis ja jääronimises 2004 – Firni hooaja parim kaljuronimises 2005 – Firni hooaja parim kaljuronimises ja jääronimises 2006 – Firni hooaja parim kõrgalpinismis 2007 – Firni hooaja parim tehnilises alpinismis Firni liikmed läbi aegade. firn.ee Alpiklubi Firn presidendid. firn.ee Vilistlased: 1993. jarve.edu.ee Priit Rooden. firn.ee Ülikooli mäetipu vallutuse raske tee. ajakiri.ut.ee Ülevaade Eesti alpinismi ajaloost. jkalpiklubi.ee Ajalugu 2010–. ajaveeb.alpinism.ee Priit Rooden. sportfoto.com